ผู้ว่าฯ สมุทรสงครามร่วมกิจกรรม ลงแขกลงคลองของชาวบ้าน หมู่ที่ 2 ตำบลบางสะแก บางคนที พร้อมนำจิตอาสาทำ
วันนี้ (19 ก.พ. 61) ที่คลองบางสะแกใหญ่ หมู่ที่ 2 ตำบลบางสะแก อำเภอบางคนที จังหวัดสมุทรสงคราม นายคันฉัตร ตันเสถียร ผู้ว่าราชการจังหวัดสมุทรสงคราม พร้อมด้วยพ.อ.ปิยะ เกียรติอมรเวช รอง เสนาธิการ มทบ.16 นายณัฐภัทร์ เอมอ่อน นายอำเภอบางคนที นายศุภชัย แสนยุติธรรม หัวหน้าสำนักงานป้องกันและบรรเทาสาธารณภัยจังหวัดสมุทรสงคราม นายมนัส บุญพยุง กำนันตำบล บางสะแก พ.จ.อ. วีระศักดิ์ สังข์กระแส นายกองค์การบริหารส่วนตำบลบางสะแก ข้าราชการ ทหาร ตำรวจ นักศึกษามหาวิทยาลัยธรรมศาสตร์ และชาวบ้านหมู่ที่ 2 ตำบลบางสะแก อำเภอบางคนที จังหวัดสมุทรสงคราม ซึ่งมีจิตอาสาร่วมกิจกรรม ลงแขกลงคลอง ทำความสะอาด กำจัดขยะ และวัชพืชในลำคลองบางสะแกใหญ่ เพื่อให้เกิด ความอะอาด สวยงาม ของลำคลอง ในหมู่บ้าน เสริมสร้างความรักสามัคคีของคนในชุมชน ส่วนเรื่องของอาหารการกินก็สามารถหาได้ในลำคลอง ในท้องถิ่น มีกุ้งตัวใหญ่ มีปลา ผู้ที่ไม่ได้ลงแรงก็ร่วมด้วยช่วยกันในรูปแบบทุนทรัพย์ มีจิตอาสาเข้าร่วมกิจกรรมในครั้งนี้กว่า 50 คน